|  |  |  |
| --- | --- | --- |
| **Manyleb y Swydd a’r Person** | | |
| **Teitl y swydd:**  **Cyfeirnod:** | **Swyddog Ymchwil a Chyfathrebu**  MBS-103-21 | |
| **Aelod o’r Senedd:** | **Sam Kurtz AS** | |
| **Band cyflog:** | **2** | |
| **Ystod cyflog: (pro rata)** | **£22,757 - £33,356**  *Disgwylir i bob aelod newydd o staff ddechrau ar gyflog isaf y raddfa ar gyfer y band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd hyd nes eu bod yn cyrraedd yr uchafswm graddfa ar gyfer eu band.* | |
| **Oriau gwaith:** | **37 awr yr wythnos (amser llawn)** | |
| **Natur y penodiad:** | **Parhaol** | |
| **Lleoliad:** | **Bae Caerdydd** | |
| **Diben y swydd** | | |
| Gwneud gwaith ymchwil/gwaith sy'n ymwneud ag ymchwil a’r cyfryngau ar ran yr Aelod o’r Senedd yn ôl y gofyn, gan sicrhau y cynhelir safonau cyfrinachedd. | | |
| **Prif ddyletswyddau** | | |
| 1. Cymryd cyfrifoldeb unigol dros ddarparu gwaith ymchwil a gwybodaeth amserol o ansawdd uchel ar amrywiaeth eang o bynciau 2. Darparu papurau briffio a gwybodaeth i gynorthwyo’r Aelod i ymdrin â gwaith achos yr etholaeth neu i helpu i lywio trafodaethau 3. Darparu gwaith ymchwil o ansawdd uchel mewn ymateb i ymholiadau, yn unol â chyfarwyddyd yr Aelod o’r Senedd 4. Cynnal y safonau uchaf o ran cywirdeb a didueddrwydd yn eich gwaith eich hun 5. Datblygu a defnyddio eich hunan-gymhelliant er mwyn parhau i wneud gwaith ymchwil yn annibynnol 6. Datblygu perthynas waith dda gyda'ch cymheiriaid yn neddfwrfeydd eraill y DU, gyda'r gymuned ymchwil a chyda swyddogion polisi 7. Casglu, deall, dadansoddi, cyflwyno a chyfleu’r wybodaeth a’r ystadegau sydd eu hangen. O bryd i’w gilydd, bydd angen ichi ddod yn gyfarwydd â meysydd gwaith newydd yn gyflym. 8. Monitro'r sylw yn y cyfryngau a briffio'r Aelod o’r Senedd ar faterion perthnasol 9. Bod yn gyfarwydd â’r adnoddau gwybodaeth diweddaraf sydd ar gael yn y meysydd pwnc yr ydych yn ymdrin â nhw 10. Datblygu e-gyfathrebu ag etholwyr a grwpiau sy'n ymgyrchu ar faterion lleol ar draws y rhanbarth 11. Drafftio areithiau a chyflwyno cwestiynau llafar a/neu gwestiynau ysgrifenedig | | |
| **Manyleb y person (dylech gyfeirio at y meini prawf 'hanfodol' isod wrth lenwi'r rhan ‘*Gwybodaeth i gefnogi eich cais*’ yn y ffurflen gais.)** | | |
| **Gwybodaeth a phrofiad hanfodol**   * Profiad perthnasol mewn amgylchedd ymchwil neu wybodaeth * Profiad o weithio'n uniongyrchol gyda phobl amlwg a dylanwadol mewn amgylchedd prysur * Profiad o ddarparu gwaith ymchwil neu waith briffio mewn amgylchedd seneddol neu amgylchedd tebyg * Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn   **Cymwysterau hanfodol**   * Gradd neu gymhwyster cyfatebol mewn pwnc perthnasol * Cymhwyster NVQ lefel 3 neu 4 neu gymhwyster cyfatebol mewn pwnc perthnasol   **Sgiliau ac ymddygiadau hanfodol**   * Gallu cadarn i bwyso a mesur materion, a dealltwriaeth dda o’r hyn y mae’n ei olygu i weithio mewn amgylchedd sensitif * Tystiolaeth o sgiliau dadansoddi da, gan gynnwys y gallu i grynhoi amrywiaeth eang o safbwyntiau yn gywir, a'r gallu i nodi materion allweddol yn gyflym o amrywiaeth o ffynonellau gwybodaeth * Lefel uchel o rifedd * Sgiliau dadansoddi amlwg sy'n ddigonol i ymgymryd ag amrywiaeth eang o weithgareddau ymchwil, dadansoddi, canfod ffeithiau a gweinyddu * Cyfathrebu yn effeithiol ag ystod eang o randdeiliaid—yn ddelfrydol, pobl sydd â rolau uwch a phroffil uchel * Sgiliau trefnu effeithiol a'r gallu i gymhathu a darparu gwybodaeth friffio gywir a diduedd i derfynau amser tyn * Tystiolaeth o weithio gyda chydweithwyr a'u cefnogi er mwyn gallu ymdrin â gofynion gwaith ymchwil a pharatoi papurau briffio   *Dymunol*   * Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru * Y gallu i weithio drwy gyfrwng y Gymraeg a’r Saesneg * Yn arddel amcanion a gwerthoedd y blaid | | |
| **Gwybodaeth ychwanegol** | | |
| Sylwer y bydd y penodiad yn amodol ar eirdaon a gwiriad diogelwch.  \**Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben. Yn achos swyddi yng ngrŵp y blaid, os bydd arweinydd y blaid yn newid, neu os bydd nifer aelodau'r grŵp yn newid, mae’n bosibl y daw’r swydd hon i ben.* | | |
| **Y broses o wneud cais** | | |
| **Dyddiad cau:** | | 26 Tachwedd 2021 |
| **Cyfweliadau:** | | I'w gadarnhau |
| **Manylion cyswllt:** | | [Samuel.Kurtz@Senedd.Cymru](mailto:Samuel.Kurtz@Senedd.Wales) |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. | | |